title: http://risaleoku.com/oku/oslemalar/767
article: اوتوزنجى لمعهنڭ دردنجى نكتهسى
  ﴿بِسْمِ اللّٰهِ الرَّحْمٰنِ الرَّحِيمِ﴾
  ﴿قُلْ هُوَ اللّٰهُ اَحَدٌ﴾
  آيتنڭ بر نكتهسى و واحد و أحد إسملرينى تضمّن ايدن بر إسمِ أعظم ويا إسمِ أعظمڭ آلتى نورندن بر نورى اولان "فرد" إسمنڭ بر جلوهسى، شوّالِ شريفده أسكيشهر حپسخانهسنده بڭا گوروندى. او جلوهِٔ أعظمڭ تفصيلاتنى رسالهِٔ نوره حواله ايدوب، بوراده مختصر "يدى إشارت"له، إسمِ فردڭ تجلّئِ أعظميله گوسترديگى توحيدِ حقيقىيى، غايت مختصر بيان ايدهجگز.
  برنجى إشارت:
  فرد إسمِ أعظمى، أعظمى بر تجلّى ايله كائناتڭ هيئتِ مجموعهسنه و هر بر نوعنه و هر بر فردينه برر سكّهِٔ توحيد، برر خاتمِ وحدانيت قويديغنى، يگرمى ايكنجى سوز ايله اوتوز اوچنجى مكتوب تفصيلاً گوسترمشلردر. بوراده يالڭز اوچ سكّهيه إشارت ايدهجگز.
  برنجى سكّه:
  فرديت جلوهسى، كائنات يوزنده اويله بر سكّهِٔ وحدت قويمشدر كه، كائناتى تجزّى قبول ايتمز بر كلّ حكمنه گتيرمشدر. بتون كائناته تصرّف ايدهمهين بر ذات، هيچ بر جزئنه حقيقى مالك اولاماز. او سكّه ده شودر: كائناتڭ موجوداتى، أنواعلرى، أڭ منتظم بر فابريقه چرخلرى گبى بربرينه معاونت ايدر· بربرينڭ وظيفهسنى تكميله چاليشير. اويله بر تساند، اويله بربرينه معاونت، اويله بربرينڭ سؤالنه جواب ويرمك و بربرينڭ إمدادينه قوشمق و بربرينه صاريلمق، بربرى ايچنه گيرمك صورتيله اويله بر وحدتِ وجود تشكيل ايدييورلر كه· بر إنسانڭ جسدندهكى عنصرلر گبى، بربرندن قابلِ تفريق اولماز. بر عنصرڭ ديزگيننى طوتان، عمومڭ ديزگينلرينى طوتامازسه، او تك عنصرڭ ديزگيننى ضبط ايدهمز.
  ﴿بِسْمِ اللّٰهِ الرَّحْمٰنِ الرَّحِيمِ﴾
  ﴿قُلْ هُوَ اللّٰهُ اَحَدٌ﴾
  آيتنڭ بر نكتهسى و واحد و أحد إسملرينى تضمّن ايدن بر إسمِ أعظم ويا إسمِ أعظمڭ آلتى نورندن بر نورى اولان "فرد" إسمنڭ بر جلوهسى، شوّالِ شريفده أسكيشهر حپسخانهسنده بڭا گوروندى. او جلوهِٔ أعظمڭ تفصيلاتنى رسالهِٔ نوره حواله ايدوب، بوراده مختصر "يدى إشارت"له، إسمِ فردڭ تجلّئِ أعظميله گوسترديگى توحيدِ حقيقىيى، غايت مختصر بيان ايدهجگز.
  برنجى إشارت:
  فرد إسمِ أعظمى، أعظمى بر تجلّى ايله كائناتڭ هيئتِ مجموعهسنه و هر بر نوعنه و هر بر فردينه برر سكّهِٔ توحيد، برر خاتمِ وحدانيت قويديغنى، يگرمى ايكنجى سوز ايله اوتوز اوچنجى مكتوب تفصيلاً گوسترمشلردر. بوراده يالڭز اوچ سكّهيه إشارت ايدهجگز.
  برنجى سكّه:
  فرديت جلوهسى، كائنات يوزنده اويله بر سكّهِٔ وحدت قويمشدر كه، كائناتى تجزّى قبول ايتمز بر كلّ حكمنه گتيرمشدر. بتون كائناته تصرّف ايدهمهين بر ذات، هيچ بر جزئنه حقيقى مالك اولاماز. او سكّه ده شودر: كائناتڭ موجوداتى، أنواعلرى، أڭ منتظم بر فابريقه چرخلرى گبى بربرينه معاونت ايدر· بربرينڭ وظيفهسنى تكميله چاليشير. اويله بر تساند، اويله بربرينه معاونت، اويله بربرينڭ سؤالنه جواب ويرمك و بربرينڭ إمدادينه قوشمق و بربرينه صاريلمق، بربرى ايچنه گيرمك صورتيله اويله بر وحدتِ وجود تشكيل ايدييورلر كه· بر إنسانڭ جسدندهكى عنصرلر گبى، بربرندن قابلِ تفريق اولماز. بر عنصرڭ ديزگيننى طوتان، عمومڭ ديزگينلرينى طوتامازسه، او تك عنصرڭ ديزگيننى ضبط ايدهمز.